open-index/open-wikipedia-markdown huggingface dataset:
Mickey Rourke

**Philip Andre "Mickey" Rourke, Jr.** (i lindur më 16 shtator 1952) është aktor, skenarist dhe ish-boksier amerikan, i cili ka aktruar në filma aksion, drama dhe thriller.

Gjatë viteve 1980, Rourke luajti në *Diner*, *Rumble Fish*, *9½ Weeks*, dhe u lëvdua për rolet e tij në *Barfly* dhe *Angel Heart*. Në vitin 1991, Rourke, i cili ishte trajnuar si boksier në vitet e hershme të tij, la aktrimin dhe u bë boksier profesional për një periudhë. Ai luajti role mbështetëse në disa filma të mëvonshëm, si *The Rainmaker*, ''Buffalo '66*, *The Pledge*, *Get Carter*, *Once Upon a Time in Mexico* dhe *Man on Fire*.

Në vitin 2005, Rourke u rikthye në skenën mainstream të Hollywood me rolin kryesor në *Sin City*, për të cilin ai fitoi shpërblime nga Chicago Film Critics Association, Irish Film and Television Awards dhe Online Film Critics Society. Për rolin e tij në filmin *The Wrestler* ai fitoi shpërblimin Golden Globe, BAFTA, dhe u nominua për Academy Award.

Në vitin 2010, ai u paraqit në filmat *Iron Man 2* dhe *The Expendables''.

## Lidhje të jashtme
*
Përpara gjyqit të historisë

**Përpara gjyqit të historisë** Gjinia: Histori, kujtime, me Autor Xhelal Staravecka. Shtëpia botuese: Naimi
Viti: 2012. Faqet e librit 544. ISBN 978-9928-109-26-2

Figura e Xhelal Staraveckës (1912 - 1975) është një prej demonëve të shumtë që ka prodhuar historiografia e nënshtruar dhe frustruar qëllimisht nga politika. Gjithnjë në dritë të errët ka dalë deri para botimit të këtij libri: dezertor nga ushtria partizane, tradhtar a ballist, komandant i xhandarmërisë në periudhën naziste, emigrant politik pas luftës, Xhelal Staravecka, jo vetëm deri më 1990, por edhe në dy dekadat e fundme, mbeti "gogoli" i historisë.

Dhe ndoshta do të mbetej edhe për dekada të tjera njësoj sikur ai vetë të mos kishte menduar për të ardhmen, për "gjyqin e historisë", nëse do të perifrazonim titullin e librit me kujtime që ai shkroi në mërgim. Ky libër, që i jepet në dorë lexuesit për herë të parë në këtë botim, është përfunduar në Paris në vitin 1966 si një testament politik e moral i autorit.

Pothuajse nuk ka ngjarje të rëndësishme të organizimit të luftës antifashiste prej rrjedhës së Osumit e më në jug, prej fillimeve deri në fundin e vitit 1943, që të mos jetë e pranishme lufta çlirimtare e Xhelal Staraveckës si komandant partizan dhe një ushtarak i shkolluar në Perëndim.

Ai ka njohur nga afër udhëheqësit komunistë të luftës antifashiste Enver Hoxhën dhe Mehmet Shehun e shumë figura të tjera të Frontit Antifashist. Për më shumë, jo vetëm kampin antifashist e komunist, por ai do të përjetonte nga brenda edhe kampin tjetër: figurat kyç të Ballit e të Legalitetit, ndërkohë që mbretërimin e Zogut mbi shqiptarët e kishte njohur me themel qysh në rininë e hershme.

Libri i Xhelal Staraveckës, "Përpara gjyqit të historisë", është një libër tronditës, i shkruar pa mëshirë ndaj komplekseve dhe mbrapshtive shqiptare. Qindra personazhe e personalitete, kryesisht politike, të viteve 1912 - 1966, ndriçohen përmes ngjarjeve, veprimeve, fakteve dhe kujtimeve të autorit.
Bashkim Trenova

**Bashkim Trenova** ka lindur më 28 mars 1943 në Sevaster të Vlorës. Në vitin 1966 mbaron studimet në Fakultetin Histori – Filologji, Dega Histori – Gjeografi. Pas studimeve nis menjëherë punën si redaktor në Drejtorinë e Jashtme të Radio Tiranës. Në vitet 1972 – 1975 punon si baterist dhe motorist në Ofiçinën e Automjeteve të Ndërtimit. Në vitin 1975 kalon si gazetar në Sektorin e Jashtëm në "Zëri i Popullit", ku punon deri në vitin 1983 duke qenë edhe përgjegjës i këtij sektori. Në vitet 1984 – 1990 emërohet dhe punon si Kryetar i Degës së Botimeve pranë Drejtorisë së Përgjithshme të Arkivave të Shtetit.

Në vitet 1991 – 1994 kalon si gazetar dhe më pas si kryeredaktor i gazetës "Rilindja Demokratike". Gjatë vitit 1994 – 1995 ka kaluar në Ministrinë e Jashtme si Drejtor i Drejtorisë së Shtypit dhe zëdhënës i kësaj Ministrie. Në qershorin e vitit 1995 deri në shtatorin e vitit 1997 ka qenë emëruar si ambasador i Shqipërisë pranë Mbretërisë së Belgjikës dhe Dukatit të Luksemburgut.

Është bashkautor i vëllimit dokumentar "Heronjtë e Luftës Antifashise Nacionalçlirimtare", autor i vëllimit dokumentar për përdorim të brendshëm "Shtetëzimi, konfiskimi dhe sekuestrimi i pronës private nga shteti në vitet 1945 – 1948", si dhe autor i pjesë për teatër "Çmenduristan".Në vitin 2012 ka botuar "Armiqtë e Popullit"-Kujtime dhe "Heronjtë e Popullit"-Refleksione.Në vitin 2014 ka botuar komedinë dramatike "Vive les Morts!", në vitin 2016 ka botuar kujtime "La coupole rouge", në Francë, në Shtëpinë Botuese Christophe Chomant Edition.

Jeton me familjen në Belgjikë.
Pushtimi i brendshëm

**Pushtimi i brendshëm** Gjinia: Kujtime, histori, politikë, me Autore Liliana Hoxha. Shtëpia botuese: Konica Color. Viti i botimit 2012. Faqet e librit 592. ISBN 978-99956-671-8-4

Do të ishte vepër shoqërisht e dobët përballja publike nëse ajo zë fill e fokusohet vetëm në realizimin e komandës shpaguese personale, pa konsumuar së pari vetëgjykimin ndaj çështjes që kundërshton, e sidomos vetëdënimin ndaj interesit të përgjithshëm.

Kundërshtuesi për të mirën e përgjithshme edhe pse i tërhequr me zor prej fatit, e liberalizon atë për vete e për të tjerët. Sakrifica ime i kushtohet viktimave të regjimit komunist jo vetëm prej ideologjisë, por kryesisht për luftën për pushtet, për interesa të KGB - së dhe UDB - së kundër të cilave mbeti i vetëm Enver Hoxha.
Bergüzar Korel

**Bergüzer Gökçe Korel** (lindi më 27 gusht 1982) është aktore turke.

## Karriera
Korel bëri debutimin e saj si Lejla në *Lugina e Ujqërve: Irak*. Ajo mori vëmendjen e madhe pasi luajti si Shehrazat Evlijaollu në *Binbir Gece*. Ajo u shfaq në *Muhteşem Yüzyıl* si një rol mysafir i Monica Teresse për një episod (Episodi 24). Në vitin 2012, ajo luajti si Feride Shadollu së bashku me Kenan İmirzalıoğlu në serialin e njohur *Karadayı*.

## Jeta personale
Familja e saj është me prejardhje turke kretane dhe shqiptare. Ajo u diplomua në departamentin e Teatrit të Universitetit të Arteve të Bukura Mimar Sinan. Në gusht 2009, Korel u martua me aktorin Halit Ergenç, i cili ishte partneri i saj në *Binbir Gece*.

## Filmografia
## Referime
OpenMP

**Open Multi-Processing** (**OpenMP**) është një interfejs per programinim e aplikacioneve (API) i cili mbështet programinin shumë-procesësh të memories në multi-platformë, në C, C++, dhe Fortran, në shumë arkitektura të procesorëve dhe sisteme operative, duke përfshirë platformat Linux, Unix, AIX, Solaris, OS X, dhe Microsoft Windows. Përbëhet nga një grup i direktivave kompajluese, librari, dhe variabla që ndikojnë në gjendjen e "*run-time*".
.

OpenMP menaxhohet nga konsorciumi i teknologjisë jofitimprurës *OpenMP Architecture Review Board* (ose *OpenMP ARB*), i përcaktuar bashkërisht nga një grup i shitësve të pajisjeve kompjuterike (hardware), dhe programor (software), si AMD, IBM, Intel, Cray, HP, Fujitsu, Nvidia, NEC, Microsoft, Texas Instruments, Oracle Corporation .

## Burimi
Pluton Vasi

**Pluton Vasi** është një regjisor shqiptar, i njohur per individualitetin e tij ne krijimtari si ne filmin dokumentar dhe ne filmin artistik. 

Krijimtaria e tij si regjisor dhe skenarist përfshin këta filma artistike:

* Maya 2011
* Shqetësimet e një obezi 2008
* Këtu bën ftohtë 1993

Filmat e tij dokumentare me te suksesshem jane:
- Kenga
- Ata iken drejt qiellit
- Ortek ne tri kohe
- Mjeker e Thinjur
- Gjitonia
-Sofra - dashuri Bektashiane
- C'do te thote
- Loje Botash
- Rrathet
- Etj.

Per punet e tij ai eshte nderuar me cmime brenda dhe jashte vendit sidomos me filmin e tij te fundit artistik "Maya".
Maya

**MAYA** është një film shqiptar i vitit 2011, të regjizorit Pluton Vasi, i cili është edhe skenaristi i këtij filmi. Muzika është krijuar nga Hajg Zaharjan.

Një prodhim i DigitAlb, në bashkëpunim me TVSH. 

## Interpretojnë
*Rovena Lule Kuka - Maya
*Genti Kame - Samiu
*Muzafer Ziflaj - Bekimi
*Alert Celoaliaj - Drini
*Zyliha Miloti - Taja
*Marjana Kondi - Vjollca
*Florian Agalliu - Gramozi
*Arben Derhemi - Burhani
*Xhevair Zeneli - Mexhiti
*Mikela Mema - Kira
*Eva Hasula - Halisa
*Renisa Shabani
Pharmakon

PHARMAKON është film shqiptar i vitit 2012, me regji dhe skenar të Joni Shanaj dhe drejtor fotografie Ji Hwan Park, Ram Shani

## Përmbajtja 
Filmi tregon historinë e dashurisë midis Brankos, një farmacist i ri dhe Sarës, një studente mjekësie. Një histori dashurie kjo jo e përkrzer e mbushur me dzshime dhe pasiguri. Flitet për një gjenratë të re  që e ka të pamundur shkëputjen nga ndikimi i një shoqërie të korruptuar. Branko përpiqet që gjatë marëdhënies së tij të lërë pas një të shkuar të vështirë por gradualisht ai zbulon një botë të ngatarruar e të mistershme. 

## Interpretojnë 
Klevis Bega

Olta Gixhari

Niko Kanxheri

Vasil Goda

## Referime
## Lidhje të jashtme
Shokë të një skuadre

**Shokë të një skuadre** është një film shqiptar, prodhim i TVSH,me premierë në 9 shkurt 1984. 

skenarist: Flamur Topi, regjizor: Dhoksi Sahatçi, operator: Bujar Kokonezi, regjizor montazhi: Ismail Balla, 

operator zëri: Kristaq Kristo, kompozitor: Sokol Shupo, drejtor filmi: Jorgji Lole, grimi: Eleni Toroveci

## Përmbajtja e filmit 
Rudini, një nxënës shkolle ka si pasion futbollin. Aktivizohet me ekipin e shkollës, por kjo e largon nga detyrat e shkollës.
Në këtë gjëndje të dobët, kërkon ndihmën e një sportisti, Gonit që ta ndihmojë. Drejtoria e shkollës kërkon prindërit e Rudinit që të jenë ata për ta ndihmuar në këtë situatë.
Më pas Rudini i rikthehet mësimeve të shkollës.

## Interpretojnë
*Joni Kraja	 ...	Rudini

*Xhelal Tafaj	 ...	Traineri

*Altin Satka	 ...	Arbëri

*Petraq Mariani	 ...	Babai

*Rezana Çeliku	 ...	Mësuese zana

*Gazmend Gjoka	 ...	Gimi

*Ndriqim Daja	 ...	Goni

*Elida Janushi	 ...	Nëna

*Genti Metani    ...

*Enea Kuka       ...

*Genc Gjinali    ...

*Egdi Gramo      ...

*Ligor Liza      ...

*Artan Nikaj     ...

## Bashkpunuan 
*Agron Domi
*Jani Setollari
*Ilir Lika
*Flutura Kuka
*Zana Versivolli

## Lidhje të jashtëme 
https://www.imdb.com/it/title/tt0351728/
Veza e kuqe e Pashkës

**Veza e kuqe e Pashkës** Veza simbolizon jetën, që është e mbyllur dhe e përgjumur brenda lëvozhgës së saj, ndërsa ngjyra e kuqe e vezëve simbolizon sakrificën dhe në rastin konkret, sakrificën e Krishtit, simbolikë e fitores, gëzimit dhe jetës.
Kafeja e fundit

**Kafeja e Fundit**	është film shqiptar i vitit 2010. Ka një gjatësi kohore prej 12 minutash.

Prodhuar nga Dionis Papadhimitri dhe si regjizor Vasian Lami.

## Interpretojnë
Vasjan Lami

Rajmonda Bulku
Mysafiret

**MYSAFIRËT** është një film komedi me metrazh të shkurtër i vitit 2009.
Ka si regjizor dhe skenarist Klajdi Papadhimitri, dhe prodhuar nga Dritan Huqi,që flet për visitën e një deputeti dhe investitori amerikan në një fshat të Shqipëris, i cili njihet me ankesat e popullit dhe premton për zhvillime. Ky filëm është i bazuar në një histori të vertetë.
 

## Interpretojnë
:Myzafer Ziflaj (Kryetari i komunës) 
:Xhevair Zeneli (Xhevo) 
:Marko Bitraku (Kozi) 
:Haki Spaho (Loni) 
:Luan Halili (Danja) 
:Anastas Nika (Investitori amerikan) 
:Sokol Behri (Deputeti nga Tirana) 
:Spiro Guma (Deputeti i zones) 
:Pranvera Brinja (Mesuesja)
:Renata Skendaj (Perkthyesja)

 
## Burimet
Të dhënat janë marrë nga publikimi: "Albanian Film Center' Qendra Kombetare e Filmit (2006-2010)"
Muzeu i Izraelit

parapamje|250px|right
parapamje|250px|right|Modeli i parë Temple
**Muzeu Izraeli** (hebraisht: מוזיאון ישראל, ירושלים,„museon jisrael“), është një muze arti dhe historie në Jeruzalem, Izrael. ai ndodhet ne pjesen perendimore te Jerusalemit, jo larg nga Knesset, dhe u ndertua me 1965 ne kohen e kryetarit te athershme te Jerusalem, Teddy Kollek.

## Lidhje të jashtme 
* Izraeli Muzeu
Kadri Vokopola

**Kadri Vokopola** ka lindur në Durrës. Ka kryer arsimin e lartë për italisht në vitin ’82. Deri në ’94, teknik në Institutin e Gjeodezisë. Nga ’94 deri më sot në gazetarinë shqiptare si i pari dhe më popullori enigmatist, krijues i fjalëkryqeve dhe quizeve në shumë gazeta si ‘Shekulli’, ‘Gazeta Shqiptare’, ‘Koha jonë’, ‘Standard’ etj.
Genti Kame

**Genti Kame** ka lindur më 4 nëntor 1974 në Tiranë, Shqipëri. Ai është një aktor shqiptar i njohur për rolet e tij në filma dhe seriale ndërkombëtare, përfshirë produksione italiane, franceze dhe shqiptare.La Vanguardia+2, por që njihet për rolet e tij të shumta në filma të huaj italian, gjerman, zviceran, francez, por edhe në prodhime shqiptar si Maya dhe Një ditë e mrekullueshme.

## Kinematografia 
* Les hommes de l'ombre (2012)... Konstantin Raskoklov
* Maya (2011), Samiu
* Engrenages (2010)... Niko
* Crimini (2007-2010)... Mirko
* Sur le fil (2010)... Domino
* Ci sta un francese, un inglese e un napoletano (2008), Jean André
* Cinq Soeurs (2008)
* Roulette (2007), Ilir
* Io e Mamma (2006)
* Les bronzés 3: amis pour la vie (2006), roja hotelit
* Passo a due (2005), Adrian
* Longue peine (2005), Teddy
* Soldati di pace (2002), Rade Petrovic
* Një ditë e mrekullueshme (2002)

## Lidhje të jashtme 
*www.gentikame.com
Richmond

**Richmond** (shqiptohet Riçmond) është kryeqyteti i shtetit të Virxhinias, në Shtetet e Bashkuara. Ai është një qytet i pavarur dhe nuk është pjesë e ndonjë qarku. Popullsia brenda kufijve të qytetit në vitin 2010 ishte 204.214.

## Qeverisja dhe politika 
Riçmondi qeveriset nga këshilli i qytetit me përfaqësues nga nëntë distrikte që shërbejnë në një kapacitet legjislativ dhe mbikëqyrës, si dhe kryetar bashkie të zgjedhur direkt nga populli, që shërben si kreu i ekzekutivit. Qytetarët në secilin nga nëntë distriktet zgjedhin një përfaqësues në këshilli për një mandat katër vjeçar. Këshilli i qytetit zgjedh nga radhët e veta një anëtar për të shërbyer si President i Këshillit dhe një për të shërbyer si Zëvendës President i Këshillit. Këshilli i qytetit mblidhet në godinëne Bashkisë, që ndodhet në 900 E. Broad St., kati i dytë, të hënën e dytë dhe të katërt të çdo muaji, me përjashtim të gushtit.
Migjeni në kujtimet e bashkëkohësve

**Migjeni në kujtimet e bashkëkohësve** Gjinia: Kujtime,  me Autor Nasho Jorgaqi. Shtëpia botuese: Princi.
Viti i botimit 2011. Faqet e librit 330. ISBN 978-9928-4048

Në këtë libër, autori Nasho Jorgaqi tregon historinë e krijimit të disa prej shkrimeve të Migjenit, bashkëpunimi me shtypin e kohës, rruga e vështirë për botimin e të vetmes vepër që la pas, jeta kulturore, e deri tek ajo sentimentale të rrëfyera nga bashkëkohësit, vijnë për lexuesin në jubileun e 100-vjetorit të lindjes së poetit të madh shqiptar, Migjeni. Libri është një buqetë kujtimesh, shkruar e treguar nga bashkëkohësit e tij dhe e mbledhur prej vitesh nga shkrimtari dhe studiuesi Nasho Jorgaqi. "Një buqetë modeste", - do ta quajë autori në parathënien e tij, - por që mbart vlera të padiskutueshme, sepse me gjithë jetën e tij, e cila u shua shumë shpejt, ai la gjurmë të thella te të gjithë ata që patën fatin ta njohin, të jetojnë e punojnë me të.

Autorët e kujtimeve janë familjarë, shokë të seminarit, ndonjë prej miqve intimë, kolegë, nëpunës dhe nxënës, njerëz të penës, intelektualë të kohës etj. Ajo çka i bashkon është vlerësimi për Migjenin njeri, qytetar e artist. Mendimet dhe gjykimet e bashkëkohësve janë të ndryshme, të larmishme, po asnjë nuk e prek thelbin e personalitetit të tij. Është po i njëjti Millosh, i njëjti Migjen.
Lirika mes dy moteve

**Lirika mes dy moteve** Gjinia: Poezi, me Autor Martin Camaj. Shtëpia botuese: Onufri. Viti i botimit 2012.
Faqet e librit 280. ISBN 978-99956-87-73-1

Në këtë syzim, autori i kësaj përmbledhjeje lirikash nuk qëllimon t'i paraqesë vetveten lexuesve. Nga ana tjetër, poezia nuk lyp shpjegime, edhe ajo flet për veten në atë formë e strukturë që ka. Ka vetëm një trajtë të qëllueme e të drejtë, një radhitje fjalësh, gjithmonë në gjuhën amtare, përmes së cilës njeriu i paraqitet vetes e rrethit të njerëzve që janë të interesuem.

Sikur unë ose çdo autor tjetër të vehej me shpjegue krijimet e veta ashtë rrezik t'i largohet tekstit fillestar e të krijojë diçka të re, pa dashje, të prishë veprën e vet tue e vu në një dritë të rrejshme.

Rrëfej se kam pasë gjithnjë vështirësi, një lloj turpësie të flas për poezinë time apo të lexoj vargje të mia para tjerëve. Kisha gjithnjë përshtypjen se po zbuloj diçka intime a fshehtësi dhe se po humb "fillin e gjetun", drejtpeshimin e krijimtarisë.

Por meqënëse kjo ashtë hera e parë që botohet diçka prej meje në vendin tim, e ndjej për detyrë t'i jap disa njoftime lexuesit të këtij libri rreth veprës sime letrare: shikue drejtas, ajo ndahet në periudha, përkatësisht me fazat e jetës së njeriut. Ndonëse periudhat ndryshojnë nga njena tjetra, ato ndërlidhen nga fije të forta sikur të ishte një libër i vetëm nja 2000 faqesh.

S'ka pasë programime në këtë krijimtari prore e përcaktuese nga koha, si ashtë titulli i një cikli lirikash të Giuseppe Ungaretti "Giorno dopo giorno" (Prej dite në tjetrën), poet italina që ka njoftë edhe ai mërgimin. Le të flasim për poezinë! Si e ndjej unë atë, tërthoras, ndoshta jap edhe ndoj njoftim përmbi artin tim në këtë lami.

Për shembull, ndër nè gjatë periudhës afër gjysmë shekull që e përjetuem u ndeshën dy tema letrare rivalizuese, në një anë, mrekullitë e trimnitë e herojve bashkëkohorë, ndërsa në tjetrën shkriheshin të mbulueme gacat e një zjarrmi të pashueshëm, eshkë e ndezun, nxjerrë nga eshtnat e njerëzve të thyem e të mundun. Të dy përmbajtjet, vetëmburrja e fituesit dhe vuajtjen njerëzore u shfaqën njëkohësisht edhe në lirikë. Specifike në këtë mes ashtë njëkohësia e dy rrymave letrare të papajtueshme njena me tjetrën: trimni / ligështi.

Gjasa tashti ashtë edhe ndër ne të dalë fituese ligështia, ardhja e periudhës së Sofokliut në letërsinë greke, kur poetët nuk do të këndojnë ma për heronjtë homerikë, po secili do të flasë për fatin e vet tragjik. Do të flitet për çentaurat e së kaluemes, për "njerinë – shtazë", me siguri!

Tue u sjellë kah talentat e rinj të dheut tonë, uroj që veprat letrare me tematizime të tilla mos të kalojnë kufijtë e drejtpeshimit e masës në art ( në teorinë e tragjedisë greke: hybris). Gjithnjë tue mbetë në sferën artistike, del pyetja për poetin e ardhshëm: çka do të ndodhë me Edipin? Mbasi verbon veten, a do të shkojë me sosë në shkreti?

Krijimi i poezisë në liri ka tjetër cilësi përjetimi, shujta, ushqimi tjetër shije dhe gjumi tjetër qetësi e prehje.

Martin Camaj
Shqipëria 1943 – 1945, një vështrim përmes dokumenteve perëndimore

**Shqipëria 1943 – 1945, një vështrim përmes dokumenteve perëndimore** Gjinia: Histori, me Autor Bernd Fischer. Shqipëroi: Jorgji Qirjako, Tonin Beci. Shtëpia botuese: Aiis Tirana Times. Viti i botimit 2012. Faqet e librit 300. ISBN 978-9928-4062-7-9

Shërbimi i jashtëm i Shteteve të Bashkuara

Misioni amerikan, Tiranë, Shqipëri, 16 gusht 1945

Sekret nr. 76

Lënda: Raporti final i misionit special në Tiranë

I nderuar Sekretar i Shtetit

Megjithëse populli shqiptar nuk është në përgjithësi kundër të huajve, ai ka preferenca të caktuara në lidhje me vendet e huaja, të cilat mund të ndahen në dy grupe: pro – perëndimore dhe pro – lindore.

Grupi pro – perëndimor, që natyrisht është më i madh, e sheh Europën Perëndimore dhe Shtetet e Bashkuara si burime frymëzimi ekonomik dhe kulturor. Grupi pro – lindor, megjithëse më i vogël nga pikëpamja numerike, është mjaft i fortë dhe me ndikim për shkak të drejtuesve të tij të mprehtë dhe të aftë, ndërkohë që vështron nga Lindja, për shembull nga Jugoslllavia dhe Bashkimi Sovjetik, për drejtim, frymëzim dhe mbrojtje.

a. Grupi pro – amerikan: Grupi i parë me prirje perëndimore është grupi pro – amerikan, i cili besohet të jetë grupi më i madh nga pikëpamja numerike, megjithëse nuk është dhe nuk ka qenë kurrë grupi më i fortë dhe nga pikëpamja politike.

Shpejgimi i parë i ekzistencës së këtij grupi pro – amerikan lidhet me faktin që, sipas vlerësimeve më të rezervuara, të paktën 25 % e popullit shqiptar (rreth 250 mijë individë) kanë qenë në Shtetet e Bashkuara ose kanë atje miq dhe të afërm, me të cilët kanë pasur një shkëmbim të vazhdueshëm idesh dhe mjetesh financiare deri në kohën kur Shtetet e Bashkuara hynë në luftë.

Ky grup i madh pro – amerikan jeton pothuajse në jug të vendit. Para luftës, gati e gjithë struktura ekonomike e këtij rajoni mbështetej me kontributet e miqve dhe të afërmve në Shtetet e Bashkuara dhe nga ndërmarrjet e biznesit të shqiptarëve...

I juaji me respekt
J. E. Jakobs
Zyrtar i Shërbimit të Jashtëm
Djaloshi nga Dyrrahu

**Djaloshi nga Dyrrahu** Gjinia: Roman, me Autor Gaqo Bushaka. Shtëpia botuese: Extra. Viti i botimit 2007.
Faqet e librit 160. ISBN 978-99927-36-84-5
Zhvillimi i trupit të njeriut

Njeriu, që nga lindja deri në vdekje kalon nëpër disa faza, ku secila prej tyre ka veçoritë e veta. Njohja e këtyre veçorive u mundëson njerëzve të moshave të ndryshme që të kuptohen më lehtë me njëri - tjetrin.

Në vazhdim, po përshkruajmë në pika të shkurtra karakteristikat e këtyra fazave:

## Faza e parë 
Në fazën e parë bëhet bashkimi i qelizës: veza (mëm) me qelizën e spermatozoideve. Fillon formimi dhe zhvillimi i individit në mitrën e nënës. Në këtë fazë embrioni dhe fetusi varën plotësisht nga nëna dhe në kushtet në të cilat jeton ajo. Për një zhvillim normal të fetusit, nëna duhet të ketë ushqim të rregullt dhe të jetë e qetë në aspektin psiqik, pa shqetësime e situata stresore.

## Faza e dytë 
Në fazën e dytë fëmija zhvillohet shpejt në aspektin fizik dhe psiqik dhe i përshtatet jetës në shoqërinë njerëzore. Është më rëndësi në këtë fazë që anëtarët e familjes ta duan fëmijën. Fëmija në shoqërinë e moshtarëve në çerdhe dhe në shkollë, me edukatorë dhe arsimtarë, fiton kulturën e sjelljes si dhe përqafon normat e sjelljes në bashkësi në të cilën gjendet.

## Faza e tretë 
Faza  e tretë (e pjekurisë) - është koha e pubertetit, kur i riu piqet ne aspektin trupor dhe psiqik. Kjo kohë te vajzat fillon prej 11-15 vjeç ndërsa te meshkujt prej 13 -15 vjeç. Djemtë dhe vajzat në këtë periudhë ndeshen me shumë ndryshime fizike, që kryhen në organizmin e tyre. Në këtë kohë te meshkujt formohen spermatozoidet, kurse te vajzat piqen vezët e para dhe shfaqet cikli i parë menstrual. Kjo është një etapë që shoqërohet me stres dhe probleme psikologjike tek fëmijët. Prandaj, në këtë kohë, vajzat dhe djemtë duhen ndihmuar me këshilla, tolerancë e mirëkuptim për sjelljet dhe veprimet e tyre në familje dhe shkollë. Kjo është koha kur individi fiton veçori anatomike, morfologjike, funksionale, psiqike dhe sociale të një njeriu të ardhshëm dhe të rritur.
Guri i Cjapit

**Guri i Cjapit** ndodhet në brendësi të parkut të Bozdovecit, në komunën Drenovë të rrethit të Korçës. Përfaqëson një bllok shkëmbor konglomeratik dhe ranor me formë të veçantë ; ngjan me një deve të ulur në tokë. Emrin e ka marrë nga një cjap, që është rrëzuar në këtë shkëmb. Gjatësia e këtij guri është 20-25 metra, gjerësia është 5-10 metra, dhe gati po kaq është lartësia. Përbëhet nga shkëmbinj konglomerat të modeluar nga erozioni dhe era. Ka vlera shkencore, didaktike, estetike e turistike. Vizitohet sipas itinerarit qyteti i Korçës-Drenovë-Bozdovec.
Dila Jaku

**Dila Jaku** një nga personat me jetëgjatë në Shqipëri. E lindur në 5 korrik të vitit 1895, pas më pak se tre muajsh ajo do të mbushte plot 117 vite, duke pretenduar hyrjen në librin Guinness si një ndër njerëzit më jetëgjatë në botë. 

Dila Jaku ishte nënë e 7 fëmijëve dhe kishte 90 nipër e mbesa. E moshuara kaloi periudha historike si shpalljen e pavarësisë, si dhe dy luftërat botërore, për të cilat ka rrëfyer edhe historinë e saj. Dila Jaku nga fshati Balldre i Lezhës ka ndërruar jetë më 16 prill 2012.
Annapolis

**Annapolis** është kryeqyteti i shtetit amerikan të Merilëndit, si dhe qendra e qarkut Anne Arundel.

Qyteti shërbeu si selia e Kongresit të Konfederatës (më parë Kongresi i Dytë Kontinental) dhe kryeqytet kombëtar i përkohshëm i Shteteve të Bashkuara në 1783-1784. Në atë kohë, Gjenerali Xhorxh Uashington erdhi para trupit të mbledhur në ndërtesën e Parlamentit të Shtetit të Merilëndit dhe dha dorëheqjen si Komandant i Ushtrisë Kontinentale. Një muaj më vonë, Kongresi ratifikoi Traktatin e Parisit në 1783, duke i dhënë fund Luftës Revolucionare Amerikane, dhe njohjen e pavarësisë s Shteteve të Bashkuara nga Britania e Madhe. Ndërtesa e Parlamentit të shtetit dhe bashkisë ishte gjithashtu vendi i Konventës së Anapolisit të vitit 1786, e cila i bëri thirrje Shteteve për të dërguar delegatë në Konventën Kushtetuese për vitin e ardhshëm në Filadelfia. Mbi 220 vjet më vonë, në vitin 2007 u mbajt Konferenca e Paqes e Anapolisit. Në Anapolis ndodhet Kolegji Saint John, i themeluar 1696, si dhe Akademia Detare e Shteteve të Bashkuara, themeluar 1845.
V-Model (zhvillimi i softuerit)

**V-modeli** paraqet një proces për zhvillimin e softuerit (gjithashtu aplikohet në zhvillimin e harduerit)
e cila mund të konsiderohet si një zgjerim i modelit waterfall (ujvarë). Në vend që të lëviz poshtë në mënyrë lineare, hapat e procesit shkojnë lart pas fazës së kodimit, për të formuar formën tipike V. Modeli V demonstron marrëdhëniet midis çdo fazë të ciklit të zhvillimit të *life cycle* dhe lidhjen me fazën e testimit. Boshtet horizontale dhe vertikale paraqet kohë ose pjesët e plotësuara të projektit (prej majtas-djathtas).

## Faza e verifikimit
## Referime
## Burime te tjera
* Roger S. Pressman:''Software Engineering: A Practitioner's Approach*, The McGraw-Hill Companies, ISBN 0-07-301933-X
*Mark Hoffman & Ted Beaumont: *Application Development: Managing the Project Life Cycle*, Mc Press, ISBN 1-883884-45-4
*Boris Beizer: *Software Testing Techniques.'' Second Edition, International Thomson Computer Press, 1990, ISBN 1-85032-880-3

## Lidhje të jashtme
* A paper by Christian Bucanac 
* The SDLC and SixSigma
* SDLC for small and medium DB applications
Charleston (West Virginia)

**Charleston** (shqiptohet Çarlston) është kryeqyteti dhe qyteti më i madh i shtetit amerikan të Virxhinias Perëndimore. Ai ndodhet në bashkimin e lumenjve Elk dhe Kanawha në qarkun Kanaua. Sipas regjistrimit të vitit 2013, ai ka një popullsi prej 50.821 banorë. Çarlston është qendra e qarkut Kanaua.
Ibrahim Deva

**Ibrahim Deva** lindi në Gjakovë, ishte i ati i mininstrit të Brendshëm Xhaferr Deva

Me krizën e viteve 1875-78, u detyrua ta niste nga fillimi, si tregtar. I shquar si burrë i ndershëm, u zgjodh dy herë kryetar i Bashkisë së Mitrovicës. 

Bashkëpunonte me atdhetarët Isa Boletinit, Hasan Prishtina e Nexhib Draga. Pas shpalljes së *Hyrrijetit* hapi një shkollën në Mitrovicë. Në një raport të datës 1 shkurt 1910, të cilin konsulli Tahu i dërgonte Achrental-it, mes tjerash shkruhet:
:"*Përgjegjësi i shkollës, Ibrahim agë Deva, tregtar i pasur, bujar e me ndikim ka ftuar vetë mësuesit Basri Effendi nga Gjirokastra*".
Vdiq më 5 mars 1938 në moshën 78 vjeçare.
Artur Zheji

**Artur Zheji** (29 gusht 1961 - 23 gusht 2025) ishte gazetar, publicist dhe drejtues emisioni shqiptar.

## Jeta dhe vepra 
I biri i përkthyesit Petro Zheji dhe aktores Besa Imami. 

Artur Zheji ka qenë angazhuar në fushën e gazetarisë dhe publicistikës në Shqipëri. Ka mbajtur funksione drejtuese në disa media, si tek RTSH dhe gazeta Mapo. 

Që nga viti 2017, ai ishte drejtues i emisionit politik dhe analitik *360 Gradë*, i cili aktualisht transmetohet në televizionin ABC News.[parapamje|Portreti i Artur Zhejit te [Akademia e Arteve (Tiranë)|Akademia e Arteve, personalitete të politikës dhe artit si Sali Berisha,Timo Flloko,Preç Zogaj,Paskal Milo,etj., u mblodhën për homazhet.]]
Në vitin 2025, në moshën 63 vjeçare, Artur Zheji pëson arrest kardiak gjatë një dreke familjare në Sarandë. Ndahet nga jeta rrugës për në spitalin e Sarandës.

## Referime
Lëvizja (Lindje e Përgjakur) – Bashkëbisedim me Ibrahim Kelmendin

**Lëvizja (Lindje e Përgjakur) – Bashkëbisedim me Ibrahim Kelmendin** Gjinia: Histori, me Autor Bedri Islami.
Shtëpia botuese: Tringa Design. Viti i botimit 2012. Faqet e librit 496. ISBN 978-608-211-046-2

Emri i Lëvizjes dhe i Ibrahim Kelmendit janë të lidhur me njëri – tjetrit që nga pararendja e ditës së 17 janarit 1982. Është në fakt dëshmuesi i vetëm i asaj ngjarjeje themeluese, por edhe të përgjakur, dhe nuk ka qenë si një soditës, por pjesë e saj.

Siç e kam thënë më parë, Ibrahim Kelmendin, ashtu siç është, mund ta duash ose jo, ta pranosh si mik ose ta largosh, të jesh pjesë e tij ose të jesh krejt i huaj, por në asnjë moment nuk mund të jesh indiferent ndaj tij. Kjo nuk u përket njerëzve.

Për më tepër, ajo vjen e bëhet veçori e disa njerëzve, të cilët, edhe pse nuk kanë asnjë lloj misteri në vete, përsëri, për shumëkënd, bëhen të mistershëm. Kelmendi është njëri prej tyre.

Disa nga të fshehtat apo misteret e jetës së tij, zbulimin e së vetvetes, por edhe të ngjarjeve, ai përpiqet ta bëjë në këtë bashkëbisedim. Është i mirëseardhur.

Bedri Islami
Kenga Solo

Kënga solo është vepër e kompozuar për zë solo me shoqërimin e instrumentit
(zakonisht pianos) ose të orkestrës. Kompozohet në bazë të tekstit poetik.  Është njëra
prej më të dashurat për kompozitorët e epokës së romantizmit. Ndër kompozitorë që
janë marrë me kompozimin e kësaj forme duhet veçuar kompozitorin austriak Franc
Shubert. Me këtë formë janë marrë edhe kompozitorë të tjerë si Hugo Volf, Johan Brams, si
dhe kompozitorët shqiptarë Esat Rizvanolli, Vinçenc Gjini, Feim Ibrahimi etj.
Mobiliteti akademik

**Mobiliteti akademik** ka të bëjë me studentët dhe mësimdhënësit në arsimin e lartë që shkojnë në ndonjë institucion tjetër, brenda ose jashtë vendit të tyre, për të studiuar ose për të ligjeruar për një kohë të caktuar.

Mobilitetin akademik e vështirësojnë pengesa kulturore, socio-ekonomike dhe akademike. Procesi i Bolonjës është një përpjekje për t’i zvogëluar këto pengesa në kuadër të hapësirës evropiane të arsimit të lartë.

Studentët e përfshirë në mobilitet zakonisht ndahen në dy grupe: *lëvizësit e lirë* janë studentët që udhëtojnë me iniciativë vetjake, ndërsa *studentët me program* i shfrytëzojnë programte për shkëmbim në nivel të departamentit, fakultetit, institucionit ose kombëtar (siç janë Erasmus, Nordplus ose Fullbrajt). Në kohën e sotme, këmbimi tradicional Erasmus (i cili përfshin udhëtim) është plotësuar me mobilitetin virtual, ose Erasmusin virtual, ku studentët nga vendet e ndryshme mund të studiojnë së bashku, pa mos u larguar nga shtëpia.
Antonio Albanese (1964)

**Antonio Albanese** lindi në Olginate (LC) me prindër të ardhur nga Petralia Soprana në provincia di Palermo, bëri hapat e para në radiot private në fillimet e  vitet tetëdhjetë, (Onda Radio Olginate  dhe Radio Cristal di Lecco, ku ai drejton një program të titulluar *Magic Moment* dedicato alla musica rock) regjistrohet në Civica Scuola d'Arte Drammatica di Milano (quella intitolata a Paolo Grassi), ku ai u diplomua në 1991. Por pak më pas ai kuptoi që pasioni i tij i vërtetë është komizmi: shpaloset në  skenëne e teatrit të vogël të Zelig në Milanodhe në fazën e "Zanzara d'oro" në Bologna, ottenendo molti consensi përmes monologjeve me personazheve  simpatikë që ai shpiku.

## Shënime 
## Lidhje të jashtme 
* sito ufficiale di Antonio Albanese
*
Flamur në dallgë

**Flamur në dallgë** është një film shqiptar i vitit 1977.

Regjia: Kujtim Meçaj, 

Skenarist: Miliano Stefa

## Interpretojnë 
Dhimitër Orgocka ...kapiten anije

Stavri shkurti ...Urani

Pandi Raidhi ...Taku

Sotiraq Bratko	 ...	Vasoja
 	
Miriana Deti	 ...	Radiste
 	
Olimbi Shamblli	 ...	Arbana

Minella Borova ...provokatori
 	
Perika Gjezi	 ...	Astriti
 	
Syrja Meço	 ...	Marinar
 	
Refik Xhimaku	 ...	Marinar
 	
Dhorkë Orgocka	 ...	Erisi-mjeke e portit
 	
Thimi Filipi	 ...	Pagot
 	
Zhani Ziçishti	 ...	Gregori Graf
 	
Petrika Riza	 ...	Koks
 	
Vani Trako	 ...	Miku
 	
Sotiraq Çili	 ...	Koloneli Karar
Një natë nëntori

**Një natë nëntori** është një film shqiptar i vitit 1979.

Regjia dhe skenari: Vladimir Kasaj

## Interpretojnë
Hysen Bila		
 	
Sabaudin Borde		
 	
Demir Hyskja		
 	
Piro Kita		
 	
Hasan Mehja		
 	
Dhimosten Papa		
 	
Shpëtim Shmili		
 	
Astrit Çerma
Shpërndarja e softuerit

**Shpërndarja e softuerit** *(Software deployment)* janë të gjitha aktivitet të cilat e bëjnë sistemin e softuerit të mundshëm për përdorim.

Procesi kryesor i vendosjes përbëhet nga disa aktivitete të ndërlidhura me transicione të mundshme ndërmjet tyre. Këto aktivitete mund të ndodhin në faqen e prodhuesit ose në faqen e klientit ose në të dyja. Përshkak se çdo sistem softuerik është unik, proceset ose procedurat precize brenda aktiviteteve vështirë mund të definohen. Gjithsesi, "deployment" do të paraqitet si "proces kryesor" e cila duhet të ndryshohet sipas kërkesave ose karakteristike specifike.

## Aktivitetet e vendosjes
Një ditë e mrekullueshme

**Një ditë e mrekullueshme** është një film shqiptar i vitit 2002.

## AKTORET
Genti Kame

Ermela Teli

Liza Laska

etj...
Plumba perandorit

**Plumba perandorit** është një film shqiptar i vitit 1980, Producent: RTSH, me regjizor Mevlan Shanaj.

### Përmbajtja e filmit 
Një i ri nga jugu i Shqipërisë, niset për në kryeqytet për një jetë më të mirë. Gjatë asëkohe në Tiranë pritej të vinte perandori i Italisë, dhe vendi ziente nga zhurmat e makinave ushtarake por edhe nga përgatitjet e bujshme. Ndërkohë ishte arestuar edhe i vëllai ku ekzekutohet, pasi merte pjesë në lëvizjen antifashiste. Urejtja e nxiti të merte një vendim që të qëllonte kundër perandorit.

## Interpretojnë 
* Kastriot Çaushi......Vasil Laçi
* Vangjush Furxhi......Xani
* Agim Qirjaqi......
* Sandër Prosi......xhaj Filipi
* Liza Laska......nëna e Vasilit
* Robert Ndrenika......Kozmai
* Jorgaq Tushe......avotati mrojtës
* Spiro Strati......Mitro
* Lec Shllaku......gjykatësi italjan
* Aleksandër Pogaçe
* Rezarta Vinçani......vajza dhëshmitare
* Ylli Demneri
* Marko Bitrako
* Reniz Hyka

## Lidhje të jashtëme 
https://www.imdb.com/it/title/tt0353888/
Illyricum (shkollë)

**Illyricum** u emërua shkolla (liceu) e Etënve Françeskanë të Shkodrës, e hapur ndaj të tre elementëve religjioz të qytetit, katolikë, muslimanë e ortodoksë. E hapur me ngulmimin e Atë Pal Dodajt dhe Atë Fishtës, me ndihmën e marrë nga Vatikani. Ndërtesa e blerë u bekua ditën e Shën Françeskut më 4 tetor dhe mësimin e filloi më 10 tetor të vitit 1921. Gjimnazi u mbyll më 25 prill 1933, pas 12 vitesh si gjimnaz dhe 72 vitesh si shkollë fillore. Në 64 vitet të jetës së saj fillestare, ndër të cilat 22 vite si gjimnaz, duke i heqë periudhën 3 vjeçare 1933-1936 të pezullimit, kjo shkollë i ka dhënë Kishës 4 ipeshvinj, 110 meshtarë, 10 provincialë, 125 fretër.
Fjalimi i A. Xhuvanit në ceremoninë mortore e Atë Gjergj Fishtës

::"*Zotnij të ndershëm*
:*Si vetëtimë u-perhap an’e kand të Shqipnisë lajmi i idhët i vdekjes së poetit t’onë kombëtar At Fishtës dhe e mahnitun mbetet sot mbarë bota shqiptare, tue kujtue emnin zâmadh t’auktorit të Lahutës së Malcisë, që ka këndue, si dikur Omeri, burrnin’e besën e fisit t’onë, që ka ndezë zemrat e Shqiptarëvet, si dikur Tirteu i vjetërsisë.*
:*E me të drejtë i kanë thanë Fishtës Tirteu i Shqipnisë, se sikurse ai me elegjit’ e tij ndezi zemrat e Spartanëvet për luftë, njashtû edhe epopeja e Lahutës, odet edhe elegjit’e Mrrizit të Zanavet e të poezivet të tjera kanë mbjellë në zemër të djelmnisë s’onë dashunin e pamasë për truellin e të parëvet dhe për gjuhën amtare.*
:*Nji këto dy ideale, atdhedashtënija dhe ruejtja e gjuhës si dritën e synit, lavrimi e përparimi i saj kanë qenë polat, rreth së cilëvet shtrihej gjithë vepra e çmueshme e Fishtës. E s’ka kush tjetër veç neve arsimtarëvet që kemi pasë e kemi ndëpër duer edhe ua kemi mësue nxanësvet poezit’e tij, që e çmon mâ mirë veprën zâmadhe të Fishtës, e cila si nji far i math dritëdhanës ka ndriçue mendjen e djelmënisë s’onë, si nji Ungjill shkëndimath morali ka zbutë e ka edukue zemrën e saj.*
:*Nuk ka qenë pra Fishta për ne vetëm nji poet kombëtar epik, lirik, dramatik e satirik, por edhe nji edukator i rinisë s’onë. Nuk kanë mësue e shijue nxanësit e shkollavet t’ona vetëm artin e tij poetik, bukurin’e harmonin’e vargut, rrjedhshmnin’e dlirsin’e stilit e të gjuhës së tij, që âsht nji thesar i pashterun frazeologjije e leksikologjije të kulluet, por kanë thithë prej veprës së tij, si nji nektar të hyjnueshëm të bletës attike, idealet mâ të nalta të njerëzimit: urtinë, burrninë, besën, drejtësinë e dashuninë për të mirën, të bukurit, të drejtën e të vërtetën.*
:*Nuk jam unë, o burra, i premë sot që të mund të thuri imne për veprën lavdimadhe të At Fishtës. Âsht historija që ka për të zbukurue faqet e saj me emnin zâmath të tij; âsht letërsija e jonë që do të mburret për veprat e tij grat-plota e të pavdekshëme; janë Zanat e malevet t’ona, që ai ua përcillte vallet me lahutën e tij, që kanë me këndue me katrime kumbim-randa deri te froni i Empirit, veprën e kangatorit zâ-ambël të tyne; âsht djelmënija shqiptare që ka për t’u-ushqye e për t’u-vaditë me manën hyjnore të tij; së mramit âsht Shqipnija mbarë, Gegë e Toskë, malsi e qyteta, që do të kujtojnë, deri sa të ndrisë e diellit rrota, emnin e njenit prej bijvet të mëdhej të saj, që e deshi, e lavdoi dhe e nderoi për gjithë jetën.
:*Na të gjithë lavdimtarë të veprës së tij, shokë e nxanës të tij, të pikëlluem e të mallëngjyem thellë, kah kujtojmë veprat e tij, fjalët e ambëla e plot atdhedashtëni e këshillat e tij, le t’i lutemi Fuqimadhit Perëndi, që t’i caktojë pranë fronit nji vend të meritueshëm, si në kët dhe, prej kah të vijojë me i lutë për lumnin e Shqipnisë.*
::*Shkoder 31 dhjetor 1940''

Prof. Aleksandër Xhuvani.
Fryma e Re Demokratike

**Fryma e Re Demokratike** (FRD) është një parti me qendrim të djathtë konservatore parti politike në Shqipëri. Fryma e Re Demokratike u krijua nga Gazmend Oketa, ish Zëvendës Kryeministri dhe Ministri i Mbrojtjes së Republikës së Shqipëri, dhe anëtarë të tjerë të ish Partia Demokratike e Shqipërisë. Media shqiptare e quajnë atë *"Partia e Presidentit"*, duke iu referuar Presidentit shqiptar Bamir Topi.
## Kryetarët e FRD
## Referime 
## Lidhje të jashtme
*
Ditari

Një **ditar** është një regjistrim i shkruar ose audiovizual i paharrueshëm, me shënime diskrete të rregulluara sipas datës që raportojnë mbi atë që ka ndodhur gjatë një dite ose periudhe tjetër. Ditarët tradicionalisht janë shkruar me dorë, por tani janë shpesh edhe dixhitalë. Një ditar personal mund të përfshijë përvojat, mendimet dhe/ose ndjenjat e një personi, duke përjashtuar komentet mbi ngjarjet aktuale jashtë përvojës së drejtpërdrejtë të shkruesit. Dikush që mban një ditar njihet si ditarist. Ditarët e ndërmarrë për qëllime institucionale luajnë një rol në shumë aspekte të qytetërimit njerëzor, duke përfshirë të dhënat qeveritare (p.sh. Hansard), librat e biznesit dhe të dhënat ushtarake. Në anglishten britanike, fjala mund të tregojë gjithashtu një format të ditarit të paraprintuar.

Sot termi përdoret përgjithësisht për ditarë personalë, normalisht të destinuar të mbeten privatë ose të kenë një qarkullim të kufizuar midis miqve ose të afërmve. Fjala "journal" mund të përdoret ndonjëherë për "ditar", por në përgjithësi një ditar ka (ose synon të ketë) shënime ditore (nga fjala latine për 'ditë'), ndërsa shkrimi i ditarit mund të jetë më pak i shpeshtë.

Edhe pse një ditar mund të ofrojë informacion për një kujtim, autobiografi ose biografi, ai në përgjithësi nuk shkruhet me qëllimin për t'u botuar ashtu siç është, por për përdorimin e autorit. Megjithatë, vitet e fundit, ka prova të brendshme në disa ditarë (p.sh. ato të Ned Rorem, Alan Clark, Tony Benn ose Simon Gray) se ato janë shkruar duke pasur parasysh botimin e tyre përfundimtar, me qëllimin e vetë-justifikimit (para ose pas vdekjes), ose thjesht për fitim.

Si zgjerim, termi ditar përdoret gjithashtu për të nënkuptuar një botim të shtypur të një ditari të shkruar; dhe mund t'i referohet edhe termave të tjerë të ditarit, duke përfshirë formatet elektronike (p.sh. blogje).

## Shiko edhe 
* Fletorja
* Tregimi
* Libri

## Burime
Kaskadori shqiptar

**Kaskadori shqiptar** është një film shqiptar i vitit 1998.

Regjizor dhe skenarist: Mishel Kociu

## AKTORET
Reshat Arbana	 
 	
Bedri Jashari
 	
Spartak Papadhimitri	
 	
Spartak Pecani	
 	
Kadri Roshi

Ndriçim Xhepa
Sistemi evropian për grumbullim dhe transfer të kredive

**Sistemi evropian për grumbullim dhe transfer të kredive** (**European Credit Transfer and Accumulation System - ECTS** në gjuhën angleze) është një standard për krahasimin e arritjeve në studime dhe performances së studentëve të arsimit të lartë nëpër Bashkimin Evropian dhe vendet e tjera evropiane që bashkëpunojnë në këtë fushë. Për studimet e ECTS kreditë jepen pas përfundimit me sukses të studimit. Një vit akademik korespondon me 60 **ECTS-kredi** që janë ekuivalente me 1500–1800 orë studimi në të gjitha vendet pa marrë parasysh standardin ose llojin e kualifikimit dhe përdoret për ta lehtësuar transferin dhe avancimin nëpër tërë Bashkimin Evropian.

ECTS-ja do të plotësohet me Sistemin evropian për transfer të kredive për edukim dhe trajnim profesional (ECVET) të cilin, ministrat përgjegjës për trajnim profesional të 32 vendeve evropiane u pajtuan ta zhvillojnë në Komunikatën e  Mastrihtit të datës 14 dhjetor 2004.

ECTS poashtu përfshin një standard të quajtur shkalla e notimit të ECTS-së, që ka për qëllim të futet në përdorim përveç notave standarde lokale (shtetërore) :

## Sistemet aktuale 
## Sistemet që nuk përdoren më 
## Lidhjet e jashtme
* European Commission ECTS information
* The Official Bologna Process Website 2010-2020
* Erasmus
* European Commission ECVET information
* ECTS/DS - Users' Guide and forms

## Referimet
Në kërkim të kujt

**Në kërkim të kujt** është një telefilm shqiptar i xhiruar kryesisht në Tiranë në vitin 2009 dhe shfaqur premierë në 2011.

Realiteti shqiptar pas viteve ’90 është ky subjekti i filmit artistik me 10 seri, qe u prodhua nga Top Channel.

Me skenar te Dhimiter e Gjergj Xhuvani dhe regji te këtij te fundit, filmi me titull “Ne kërkim te kujt !” trajton historinë e një familjeje ne Tirane ne vitet e para te pluralizmit.

Ashtu sikurse mijëra familje shqiptare, ajo behet viktime e një plage te shoqërisë vendase : fajdet.

Kjo drame shkakton problematikat, qe shtyjnë drejt krimit, duke çuar kështu personazhet te përballen me drejtësinë, e duke i dhëne filmit ngjyrat e një drame policore.

## Interpretojnë 
* Kastriot Caushi, Almir Bali
* Luiza Xhuvani, Doktoreshë Afërdita
* Ndriçim Xhepa, biznesmeni
* Monika Lubonja, Kizi
* Helidon Fino, Selimi
* Margarita Xhepa, Nena e Basriut
* Niko Kanxheri, Mark Dobjani
* Antoneta Malaj, Naja
* Guljelm Radoja, Doktor
* Luan Jaha, Avokat
* Viktor Zhusti
* Reshat Arbana, Asim Qani
* Mevlan Shanaj, Doktor Leo
* Merkur Bozgo, Plaku
* Xhevdet Ferri, Prokurori
* Tinka Kurti, Lumja 
* Ermira Hysaj, Anisa
* Petrit Malaj, Gjykatësi
* Margarita Xhepa, Sana

## Përmbajtja e filmit 
Historia e një viktimeje qe vdiq ne Spitalin e Burgut ne Tirane.  Te paktën dy persona me lopate zhvarrosin viktimën pasi roja e varreve merr armen tip çifte për ti vrare këtyre te dyve.  Me pas Roja e varreve lajmëron policinë qe te shkojnë ne tufine ku është zhvarrosur viktima.  Policia nxjerr viktimën nga varri qe quhet Mark Dobjani.  Ata e transportojnë ne Spitalin Nr. 5 QSUT.  Biznesmeni Basri Neziri i cili merr armen tip pistolete dhe shkon ne qe ta vras Mark Dobjanin.  Basri Neziri i cili arrestohet nga Policia.  Me pas 2 Police shkojnë ta arrestojnë Mark Dobjanin dhe e çojnë ne Gjykatën e krimeve te renda.  Policia e çon atë ne Spitalin e Burgut.  Vajza e tij Përleshet me Oficerin e Rojës.  Mark Dobjani Vdes ne Spitalin e Burgut.  

## Referime
Romeo Çollaku

**Romeo Çollaku** (Sarandë, 1973) është poet, prozator dhe përkthyes shqiptar.

ka studiuar gjuhë dhe letërsi shqipe në Universitetin e Gjirokastrës. Ka botuar trembëdhjetë libra me poezi, prozë e përkthime nga letërsia greke dhe franceze. Është vlerësuar me çmimin e revistës "Aleph" për përkthimin në vitin 2000, si dhe me çmimet kombëtare "Fan Noli" (për përkthimin, 2007) dhe "Mitrush Kuteli" (për tregimin, 2009). Shumë pjesë nga krijimtaria e Çollakut janë botuar nëpër antologji e revista letrare në gjuhët anglisht, bullgarisht, frëngjisht, greqisht dhe gjermanisht.
Çollaku është autor i librave: "Zemër virgjine", "Ar e fosfor", "Gjithë diell e natë", "Kumbaraja e kohës", "Për shtegtarët e pak metrave katrorë".
Arbër Vllahiu

** Arbër Vllahiu ** është Këshilltar Politik për Media dhe Marrëdhënie me Publikun / Zëdhënës i Presidentes së Kosovës Atifete Jahjaga.

## Burimi i të dhënave
Ramush Tahiri

** Ramush Tahiri ** është Këshilltar i Lartë Politik i Presidentes së Republikës së Kosovës Atifete Jahjaga.

## Burimi i të dhënave
Adrian Prenkaj

**Adrian Prenkaj **është ish-diplomat i Kosovës dhe ish-këshilltar për Integrim Evropian i Presidentes së Republikës së Kosovës, Atifete Jahjaga, si dhe ish-zyrtar i Kombeve të Bashkuara.

## Karriera 
Prenkaj ka shërbyer si këshilltar për Integrim Evropian i Presidentes së Republikës së Kosovës, Atifete Jahjaga, nga viti 2012 deri në vitin 2016, duke u angazhuar në çështje të lidhura me integrimin evropian dhe koordinimin institucional në këtë fushë. Në këtë kuadër, ai ka qenë përfaqësues i Presidentes në procesin e negociimit të Marrëveshjes së Stabilizim-Asociimit me Bashkimin Evropian.

Më parë, ai ka qenë pjesë e shërbimit diplomatik të Kosovës në fazat e hershme, si Sekretar për Çështje Politike dhe marrëdhënie me Kongresin Amerikan në Ambasadën e Republikës së Kosovës në Uashington. 

Në vitin 2015, Prenkaj ka udhëhequr procesin e koordinimit institucional për përmbushjen e kritereve të Korporatës Sfidat e Mijëvjeçarit (MCC), proces që çoi në përzgjedhjen e Kosovës për zhvillimin e programit kompakt.

Prenkaj ka shërbyer në sistemin e Kombeve të Bashkuara në Kosovë, përfshirë si Shef i Zyrës së Koordinatorit Zhvillimor të OKB-së në Kosovë nga korriku 2023 deri në tetor 2025.

Pas këtij angazhimi, ai është i përfshirë në punë këshillimore në fushën e politikave publike dhe zhvillimit ndërkombëtar.

## Edukimi 
Prenkaj ka përfunduar studimet në Shkencat Politike në Universitetin e Prishtinës dhe studimet master në Marrëdhëniet Ndërkombëtare në Universitetin Durham në Mbretërinë e Bashkuar.

## Burimi i të dhënave
Historiografia

Historiografia e cila përmban përpjekjet e brezave të mëvonshëm për të njohur rrjedhën e ngjarjeve e të proceseve të brezave të mëparshëm. Pra nga njëra anë kemi të bëjmë me historinë reale produkt të brezave të kaluar, nga ana tjetër me shkrimin e saj nga breza që nuk kanë jetuar në kohën e ngjarjeve e të proceseve. Si rrjedhim, historia reale e cila nuk mund të zhbëhet ka karakter objektiv, kurse historia e shkruar, pra historiografia e cila ka për detyrë të pasqyrojë saktë historinë reale, ka megjithatë karakter subjektiv.

## Shiko edhe
* Historia
* Historiani
* Kristo Frashëri
Hualpén

**Hualpén** është një qytet në Kili me 88,046 banorë (2004).

## Lidhje të jashtme 
* Hualpén municipality (spanjisht)
Shaip Surdulli

**Shaip Surdulli** është një nga penat me te shquara te letërsisë shqipe. Ai një kohe punoi si arsimtar ne disa shkolla te komunës se Kamenicës. U lind ne vitin 1957 ne Karaceve te Kamenicës. Për tri mandate ka qene kryetar i komunës. Vitin e kaluar ka mbrojtur magjistraturën ne Fakultetin Teknik, ne te cilin tash është ligjërues.  Po e vazhdon mandatin e tij te trete ne krye te komunës se Kamenicës.  Është dhe kryetar i degës se LDK-se ne Kamenicë, njeherit anëtar i kryesisë qendrore te kësaj partie.
Diploma shtesë

**Diploma shtesë** (Diploma Supplement, në anglisht) është një dokument që i bashkangjitet diplomës universitare dhe ka për qëllim ta avancojë ‘transparencën’ ndërkombëtare si dhe ta lehtësojë njohjen akademike dhe profesionale të kualifikimeve (diplomave, çertifikatave etj.).

## Vështrim 
Diploma shtesë është dizajnuar që të ofrojë një përshkrim të natyrës, shkallës, kontekstit, përmbajtjes dhe statusit të studimeve që i ka kryer me sukses personi që përmendet në kualifikimin origjinal, të cilit i është bashkangjitur diploma shtesë. Ajo nuk duhet të përmbajë mendime (vlerësime) morale, deklarata për ekuivalencën e studimeve jashtë vendit ose sygjerime për njohje. Është një vegël fleksibile që nuk është domosdoshme dhe e cila është dizajnuar të kursejë kohë, para dhe mund. Mund të adaptohet sipas nevojave lokale.

## Linke të jashtme 
* http://ec.europa.eu/education/policies/rec_qual/recognition/diploma_en.html
Paralelizmi (kthjellim)

* Paralelizmi (informatikë) në informatikë, është formë e llogaritjes në të cilën shumë llogaritje bëhen në të njëjtën kohë.
* Paralelizmi figurativ në art.
Kenan Çoban

**Kenan Çoban** (lindi më 22 janar 1975) është aktor turk. Është i njohur për aktrimin e tij në serialin e famshëm turk *Lugina e Ujqërve* me rolin Abdülhey (Abdylhej Çoban). 

## Filmografia